ชาร์ลส์ ดาร์วิน, ไมเคิล จอร์แดน และโยดา มีอะไรที่เหมือนกันบ้าง
พวกเขาหัวล้านเหมือนกับบุคคลสำคัญมากมาย ในประวัติศาสตร์หรือในนิยาย
ในบางกรณีพวกเขาเลือกที่จะหัวล้านเอง
โดมกลมๆที่เปล่งประกายเป็นสัญลักษณ์ ของความฉลาดเป็นเวลาหลายศตวรรษ
ถึงกระนั้นก็ตาม คนหัวล้านมากมายยังคง หวังว่าผมของพวกเขาจะกลับคืนมา
นักวิทยาศาสตร์ได้ไตร่ตรองอยู่นานว่า
"ทำไมบางคนเสียเส้นผมไปและทำอย่างไร พวกเราจะทำให้เส้นผมกลับคืนมา"
คนที่มีผมเต็มศีรษะ มีผม ประมาณ 100,000 ถึง 150,000 เส้นบนหนังศึรษะ
และนักวิทยาศาสตร์ได้ค้นพบสองประเด็น เกี่ยวกับเจ้าพุ่มหนาแน่นนี้
ประการแรก เส้นผมอุยที่พวกเราเห็น เกิดขึ้นมาจากเคราติน
โปรตีนที่เหลือจากเซลล์ตาย ที่ถูกดันขึ้นไป
ขณะที่เซลล์ใหม่เติบโตข้างใต้มัน
ประการที่สอง โครงสร้างที่ทำให้ เกิดการเติบโตของเส้นผม
เรียกว่า ปุ่มรากผม
เครือข่ายอวัยวะซับซ้อนที่ ถูกสร้างขึ้นก่อนพวกเราเกิด
และทำให้เส้นผมเกิดขึ้นมา ในวัฏจักรที่ไม่รู้จบ
วัฏจักรนี้มี 3 ระยะหลักๆ
ระยะแรกคือ อนาเจน เป็นระยะเติบโต
กว่า 90% ของปุ่มรากผมอยู่ในระยะนี้
ทำให้พวกมันดันเส้นผมขึ้นมา ในอัตรา 1 เซนติเมตรต่อเดือน
อนาเจนสามารถอยู่ได้เป็นเวลาสองถึงเจ็ดปี ขึ้นอยู่กับยีนของคุณ
หลังจากระยะเวลาการเติบโตนี้
สัญญาณภายในผิวหนังจะบอกปุ่มรากผม ให้เข้าสู่ระยะใหม่
ที่รู้จักกันในชื่อ คาทาเจน (catagen) หรือระยะถดถอย
ทำให้ปุ่มรากผมหดตัวเหลือส่วนสั้นๆ ของความยาวดั้งเดิมของมัน
คาทาเจนดำรงอยู่ได้ประมาณสองถึงสามสัปดาห์
และไม่ส่งเลือดไปหล่อเลี้ยงปุ่มรากผม ทำให้ผมเป็นกระเปาะ
หมายความว่ามันพร้อมที่จะร่วงแล้ว
ในที่สุด เส้นผมก็เข้าสู่ระยะ เทโลเจน (telogen) เป็นระยะพัก
ซึ่งนาน 10 ถึง 12 สัปดาห์
และมีผลต่อ 5-15% ของปุ่มรากผมที่หนังศีรษะ
ในระยะเทโลเจน เส้นผมที่เป็นกระเปาะ สามารถร่วงได้ภายในวันเดียวถึง 200 เส้น
ซึ่งเป็นเรื่องค่อนข้างปกติ
หลังจากนั้น วัฏจักรการเติบโต ก็เริ่มต้นอีกครั้ง
แต่ไม่ใช่ศีรษะทั้งหมดจะมีผมดก
และ อันที่จริง ผมที่ศีรษะของบางคน ขึ้นเป็นหย่อมๆมากขึ้นเมื่อเวลาผ่านไป
ตอบสนองต่อความเปลี่ยนแปลงทางร่างกาย
95%ของการมีหัวล้านในผู้ชายสามารถ เชื่อมโยงกับรูปแบบหัวล้านของเพศชาย
หัวล้านเป็นกรรมพันธุ์
และในคนที่เป็นแบบนี้
ปุ่มรากผมจะไวอย่างไม่น่าเชื่อต่อฤทธิ์ของ ดีไฮโดรเทสทอสเทอโรน (ดีเอชที)
ผลิตผลทางฮอร์โมนที่เกิดจากเทสทอสเทอโรน
ดีเอชทีทำให้เกิดการหดตัว ในปุ่มรากผมที่แสนจะอ่อนไหวเหล่านี้
ทำให้ผมสั้นขึ้นและบางลง
แต่การสูญเสียไม่ได้เกิดขึ้นในทันที
มันเกิดขึ้นอย่างช้าๆ ตามมาตรวัดที่เรียกว่า นอร์วูดสเกล (Norwood Scale)
ซึ่งบอกถึงความรุนแรงของการสูญเสียผม
ประการแรก ผมจะถอยร่นตามแนวขมับ
จากนั้นผมบนกระหม่อมจะเริ่มบางลง เป็นรูปวงกลม
ที่ระดับสูงสุดตามมาตรวัดนี้
บริเวณที่หัวล้านจะบรรจบกัน และขยายออกไปอย่างรวดเร็ว
ในที่สุดจะเหลือแต่วงผมหรอมแหรมรอบๆขมับ
และด้านหลังของศีรษะ
พันธุกรรมไม่ใช่เหตุผลทั้งหมดที่ทำให้ผมร่วง
ความเครียดเป็นเวลานานสามารถส่งสัญญาณ ที่ช็อกปุ่มรากผม
และบังคับมันเข้าสู่ระยะพัก ก่อนเวลาอันควร
ผู้หญิงบางคนประสบกับปัญหานี้ หลังจากคลอดลูก
ปุ่มรากผมจะเสียความสามารถในการ เข้าสู่ระยะอนาเจน ซึ่งเป็นระยะเติบโต
คนที่ผ่านการเคมีบำบัด ก็ประสบกับปัญหานี้ชั่วคราว
แต่ขณะที่การมีหัวล้าน ดูเหมือนจะเป็นถาวร
การตรวจสอบทางวิทยาศาสตร์ ได้เปิดเผยสิ่งที่ตรงกันข้าม
ภายใต้ผิวหนัง
รากผมที่ให้กำเนิดเส้นผมของพวกเรา อันที่จริงยังคงอยู่
ด้วยความรู้นี้
นักวิทยาศาสตร์สามารถพัฒนายาที่ ทำให้ระยะพักสั้นลงได้
และบังคับให้ปุ่มรากผมเข้าสู่ระยะอนาเจน
ยาตัวอื่นๆต่อสู้กับหัวล้านในเพศชาย
โดยการขัดขวางการเปลี่ยนจาก เทสทอสเทอโรนไปเป็นดีเอชที
เพื่อมันจะได้ไม่มีผลกับ ปุ่มรากผมที่อ่อนไหวเหล่านั้น
สเต็มเซลล์ก็มีบทบาทในการควบคุม วัฏจักรการเติบโตอีกด้วย
ดังนั้นนักวิทยาศาสตร์กำลังตรวจสอบว่า พวกเขาจะควบคุม
การทำงานของเซลล์เหล่านี้เพื่อกระตุ้น ปุ่มรากผมให้สร้างเส้นผมอีกครั้งได้หรือไม่
และในระหว่างนี้
ขณะที่นักวิทยาศาสตร์ฝึกฝน วิธีการฟิ้นฟูผมของพวกเขา
คนที่กำลังจะหัวล้าน หรือกำลังคิดว่าจะทำให้หัวล้าน
จะนึกได้ว่า เขามีเพื่อนพวกเดียวกันเยอะ